सरकार आए दिन लगा रही नए टैक्स लोगों का जीना हुआ मुश्किल : शर्मा
शिवसेनाबाल ठाकरे की मीटिंग जिला तरनतारन के प्रधान अश्विनी कुमार कुक्कू की अध्यक्षता में हुई। इसमें विशेष तौर पर पहुंचे पंजाब प्रधान योगराज शर्मा ने कहा कि पंजाब में रोजगार के मौके खत्म होने के कारण गरीब जनता दो वक्त की रोटी भी बड़ी मुश्किल से कमा रही है।
ऊपर से सरकार आए दिन नए टैक्स लगाकर लोगों का जीना मुश्किल कर रही है, लेकिन किसी को जनता की कोई प्रवाह नहीं। वहीं कुक्कू ने कहा कि तरनतारन में पुलिस का राजनीतिक-करण हो चुका है। लूटपाट और चोरी की घटनाएं लगातार बढ़ रही है, जिसे रोकने में पुलिस असफल है। पुलिस गुंडों को पकड़े की बजाय राजनीतिक दबाव में संरक्षण दे रही है। सीएम परकाश सिंह बादल खडूर साहिब क्षेत्र में संगत दर्शन में अकाली सरपंचों आैर सीनियर नेताओं को ग्रांटों के गफ्फे देकर आम लोगों के वोट बटोरना चाहते हैं। लेकिन ऐसा होगा नहीं। इस मौके उप प्रधान सुखदेव संधू, उप प्रधान जगदीश मुरादपुरिया, हरजीत सिंह हीरा, शहरी प्रधान अवनजीत बेदी, स्वतंत्र सिंह, गगन चक्की वाला, संजीव कुमार, ललित कुमार लवली, प्रेम राजपूत, राम गोपाल जोशी आदि मौजूद थे।
hin_Deva awa_Deva hin_Deva